CELEX: 32012R0948
Language: et
Date: 2012-10-15 00:00:00
Title: Komisjoni rakendusmäärus (EL) nr 948/2012, 15. oktoober 2012 , millega tunnistatakse kehtetuks määrus (EÜ) nr 1180/2008, millega kehtestatakse teatavaid Vene Föderatsiooni territooriumile veetavaid veise-, vasika- ja sealihatarneid käsitleva teabe edastamise süsteem

16.10.2012   
            
            
               ET
            
            
               Euroopa Liidu Teataja
            
            
               L 282/39
            
         KOMISJONI RAKENDUSMÄÄRUS (EL) nr 948/2012,
   15. oktoober 2012,
   millega tunnistatakse kehtetuks määrus (EÜ) nr 1180/2008, millega kehtestatakse teatavaid Vene Föderatsiooni territooriumile veetavaid veise-, vasika- ja sealihatarneid käsitleva teabe edastamise süsteem
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikleid 170 ja 192 koostoimes artikliga 4,
   ning arvestades järgmist:
   
               (1)
            
            
               Komisjoni määrusega (EÜ) nr 1180/2008 (2) nähakse ette süsteem teabe edastamiseks nii ettevõtjate ja liikmesriikide pädevate asutuste kui ka liikmesriikide, komisjoni esindava Euroopa Pettustevastase Ameti (OLAF) ja Venemaa ametiasutuste vahel seoses teatavate Vene Föderatsiooni territooriumile veetavate veise-, vasika- ja sealihatarnetega, mille kohta taotletakse eksporditoetust. Kõnealuse süsteemi eesmärk on jälgida asjaomast eksporti ning avastada juhtusid, mille puhul toetuse maksmine ei ole õigustatud ja toetus tuleb tagastada.
            
         
               (2)
            
            
               Nagu on osutatud määruse (EÜ) nr 1180/2008 põhjenduses 5, tuleb kõnealuse määruse kohaldamist hinnata pärast piisava kohaldamisaja möödumist. Komisjon on hinnanud määruse (EÜ) nr 1180/2008 kohaldamist ja jõudnud järeldusele, et teabe edastamise süsteem ei ole saavutanud toimivuse taset, mida nõutakse eksporditoetuste alusetu maksmise vastu võitlemise tõhusalt vahendilt, kuna esines korduvaid tehnilisi probleeme, mida ei suudetud rahuldavalt lahendada. Lisaks on kõnealuse süsteemi kasutamine eksportijate poolt aastate jooksul märkimisväärselt vähenenud.
            
         
               (3)
            
            
               Seepärast tuleks määrusega (EÜ) nr 1180/2008 kehtestatud teabe edastamise süsteem tühistada ja määrus (EÜ) nr 1180/2008 kehtetuks tunnistada.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kehtetuks tunnistamine
   Määrus (EÜ) nr 1180/2008 tunnistatakse kehtetuks.
   Artikkel 2
   Jõustumine ja kohaldamine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Määrust kohaldatakse alates 1. detsembrist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. oktoober 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 319, 29.11.2008, lk 44.